สวัสดีค่ะพอดีว่ามีตกขาวสีขาวเป็นก้อน ไม่แน่ใจว่ามีกลิ่นหรือป่าวแต่คันมากค่ะ พอเวลามีเพศสัมพันมันจะเจ็บแสบมากค่ะอันตรายมั้ยค่ะ ควรจะรักษายังไงดีค่ะ (ถ้าไปหาควรจะพุดยังไงดีค่ะ)รบกวนด้วยค่ะ
สวัสดีค่ะ ตกขาวคือสารคัดหลั่งที่ออกมาจากช่องคลอด มีทั้งตกขาวที่ปกติและไม่ปกติ ตกขาวที่ิผิดปกติคือตกขาวที่มีสีผิดไปจากสีขาว มีกลิ่นเหม็นหรือแรง หรือทำให้มีอาการแสบคันช่องคลอดร่วมด้วย หรือตกขาวสีขาวที่มีปริมาณมากผิดปกติคือออกมาเป็นก้อนเท่าที่ฟัังเบื้องต้นน่าจะเป็นตกขาวที่ผิดปกติค่ะตกขาวที่ผิดปกติและมีสีขาวเกิดได้จาก1.การติดเชื้อราในช่องคลอด จะเป็นตกขาวสีขาวเป็นก้อน มีอาการคันได้2.การติดเชื้อแบคทีเรียในช่องคลอด ตกขาวเป็นสีขาวขุ่นหรือสีเทา และมีกลิ่นคาวปลา3.การติดเชื้อทริโคโมนาส จะเป็นตกขาวแบบมีฟอง และระคายเคืองช่องคลอดได้มากเท่าที่ฟังอาการเบืองต้น น่าจะเป็นตกขาวจากการติดเชื้อราในช่องคลอด ซึ่งไม่ใช่โรคติดต่อทางเพศสัมพันธ์ เกิดจากความสมดุลกรดเบสในช่องคลอดเปลี่ยนไป สาเหตุที่พบได้บ่อยคือการไปสวนล้างช่องคลอด หรือช่องคลอดมีความอับชื้นตลอดเวลาการดูแลตัวเองเบื้องต้น ทำความสะอาดอวัยวะเพศภายนอกด้วยน้ำเปล่าสะอาดหรือน้ำสบู่อ่อน ไม่สวนล้างช่องคลอดควรไปพบแพทย์ค่ะ เล่าอาการให้ฟังตามนี้เลยค่ะ ว่ามีตกขาวเป็นก้อน แสบเวลามีเพศสัมพันธ์ ตกขาวเป็นภาวะที่สูตินรีแพทย์พบได้บ่อย แพทย์จะเข้าใจอยู่แล้วค่ะ แพทย์อาจตรวจภายในและนำตกขาวไปตรวจเพิ่มว่าติดเชื้อชนิดใด จะได้ให้ยารักษาได้ตรงกับเชื้อค่ะ